Stadion "Bilino polje"

Bilino polje je nogometni stadion u Zenici, Bosna i Hercegovina. Trenutno se koristi za odigravanja nogometnih utakmica NK Čelika, te reprezentacije Bosne i Hercegovine. Historija Stadion je izgrađen i otvoren 1972. Izgradnja je okončana pred finalnu utakmicu Srednjoevropskog Mitropa Kupa u kojoj je FK Čelik pobijedio ACF Fiorentinu i drugi put zaredom osvojio ovo takmičenje. Svojevremeno je stadion imao kapacitet od 30.000 gledalaca, a postavljanjem sjedalica kapacitet je oko 18.000 mjesta. U međuvremenu stadion je značajno rekonstruisan i zadovoljava sve UEFA-ine i FIFA-ine kriterije za odigravanje susreta svih nivoa takmičenja. Trenutni kapacitet stadiona iznosi 13.812 sjedećih mjesta. Nekoliko godina nakon izgradnje, stadionu je dat epitet "najljepšeg stadiona u Jugoslaviji". Bilino polje ima dimenzije u britanskom stilu sa kvadratnim oblikom, a ne ovalnim, kakav ima Stadion Koševo u Sarajevu. U svojoj prvoj utakmici protiv Albanije 1995, koristila ga je reprezentacija Bosne i Hercegovine (rezultat je bio 0-0). Reprezentacija BiH dugo nije bila poražena na ovom stadionu, ali 6. septembra 2006. doživjela je svoj prvi poraz u Zenici, protiv reprezentacije Mađarske, rezultatom 3:1. 31. marta 2026. odigrana je finalna utakmica baraža protiv Italije, koja je u regularnom dijelu završena rezultatom 1:1. Nakon produžetaka, pristupilo se izvođenju jedanaesteraca (4:1), čime je Bosna i Hercegovina izborila svoj drugi nastup na Svjetskom prvenstvu iste godine u Sjedinjenim Američkim Državama. Karakteristike Kapacitet: 13.812 (sjedećih mjesta) Najveća posjećenost: 35.000 (protiv ACF Fiorentine 1972) Adresa: Bulevar Kulina Bana bb, 72000 Zenica, Bosna i Hercegovina Statistike stadiona Također pogledajte Spisak nogometnih stadiona u Bosni i Hercegovini Reference Vanjski linkovi Stadion na Službenoj stranici NK Čelika Karakteristike stadiona, soccerway.com Stadion Bilino polje na stadiumdb.com